Държавен вестник, бр. 39, 2024 г., стр. 19

БРОЙ  39	
Д Ъ Р Ж А В Е Н  В Е С Т Н И К 	
СТР.  19  
8. допълнителни изисквания към кан­
дидатите и техните проекти, ако такива са 
предвидени в насоките.
Чл. 36. Поканата към кандидатите за учас­
тие в конкурсната процедура се публикува 
на интернет страницата на Фонд „Научни 
изследвания“ и на интернет страницата на 
Министерството на образованието и науката. 
Тя трябва да съдържа информация за обсто­
ятелствата по чл. 35, ал. 3.
Чл. 37. Конкурсните научноизследователски 
проекти задължително съдържат най-малко:
1. анализ на състоянието на изследванията 
по проблема;
2. цели на проекта и работни хипотези;
3. средства и методи за постигане на целите;
4. работен план на изследванията и на 
дейностите, изпълнявани от участниците в 
проекта и членовете на научния колектив;
5. очаквани резултати;
6. обоснован финансов план;
7. план за реализация и разпространение 
на резултатите от научния проект;
8. описание на научния колектив, на ръково­
дителя на проекта и на научната организация;
9. посочване на базова организация, кога­
то един проект се изпълнява съвместно от 
няколко организации;
10. мерки за спазване на принципа на от­
ворената наука по чл. 5.
Чл. 38. (1) Кандидатите участват в конкурс­
ната процедура с проекти, които се оценяват 
по следните критерии:
1. насоченост на изследванията в съответ­
ствие с националните стратегически доку­
менти за развитие на научните изследвания;
2. актуалност и значимост на научната 
проблематика;
3. съотносимост с регионалните, национал­
ните и европейските приоритети в областта 
на научните изследвания;
4. качество на научните изследвания, които 
са предмет на проекта;
5. очаквани резултати, свързани с получа­
ването на нови знания и с възможностите за 
практическото им прилагане или за решаване 
на социални проблеми;
6. капацитет на научния колектив, на ръ­
ководителя на проекта и на научната органи­
зация за изпълнение на планираните научни 
изследвания;
7. реалистичност на работната програма;
8. законосъобразност, икономичност, це­
лесъобразност и балансираност на разходите.
(2) Задължително условие за допускане до 
финансиране е липсата на изискуеми публични 
задължения на кандидатите за получаване на 
финансови средства от фонда, което се уста­
новява по реда на чл. 87, ал. 11 от Данъчно-
осигурителния процесуален кодекс.
Чл. 39. Оценяването и класирането на 
проектните предложения се извършват съоб­
разно методиката за оценка по чл. 35, ал. 2, 
т. 2 и критериите по чл. 38, ал. 1 при условия 
и по ред, определени в правилника на Фонд 
„Научни изследвания“.
Чл. 40. (1) Конкурсните проекти се оце­
няват от национални или международни 
оценители.
(2) Оценителите се избират въз основа на 
научната им компетентност в дадената научна 
област и получават възнаграждение за тяхната 
научноизследователска експертиза въз основа 
на договор, сключен с управителя на Фонд 
„Научни изследвания“.
(3) Оценителите определят вида на науч­
ните изследвания в съответствие с чл. 2 по 
всеки оценяван от тях проект.
(4) Организирането на оценяването и класи­
рането на конкурсите проекти се осъществява 
от временните научно-експертни комисии. Те 
представят на изпълнителния съвет резулта­
тите от проведените конкурси и класираните 
проекти съобразно получените оценки.
(5) Въз основа на класирането за всеки 
конкурс, извършено по реда на чл. 39, изпъл­
нителният съвет с решение определя проек­
тите, които ще бъдат финансирани, и размера 
на средствата, които им се предоставят, в 
рамките на общия размер на определените 
за конкурса финансови средства.
(6) Въз основа на решението по ал. 5 уп­
равителят на Фонд „Научни изследвания“ 
сключва административен договор, с който 
се определят условията за финансиране и 
изпълнение на всеки от определените за фи­
нансиране проекти в съответствие с насоките 
за кандидатстване. 
(7) Сключването, изпълнението, изменени­
ето и прекратяването на договора в случаите, 
когато предоставените с него средства не са 
държавна помощ, се оспорват пред съда по 
реда за оспорване на индивидуален админи­
стративен акт. Оспорването на решението 
по ал. 5 и на договора по ал. 6 не спира 
тяхното изпълнение в случаите на предос­
тавяне на държавна помощ, освен ако съдът
разпореди друго.
Чл. 41. (1) За оценители на проекти не могат 
да бъдат избирани лица, които са членове на 
колектива или са свързани лица с членовете 
на екипа на оценявания от тях проект.
(2) Оценител не може да оценява проекти 
в дадено тематично направление или научна 
област на конкурс, когато участва като ръ­
ководител или член на научен колектив на 
проектно предложение в същото тематично 
направление или научна област на конкурса.
(3) Липсата на обстоятелствата по ал. 1 
се установява с декларация, попълнена от 
оценителите.